Ħsara teknika fuq ajruplan tal-Air Malta li kellu jitlaq ilbieraħ mill-ajruport ta’ Heathrow f’Londra wassal biex tiġi kkanċellata t-titjira għal Malta. Fi stqarrija l-Air Malta qalet li l-passiġġieri kienu offruti akkomodazzjoni f’lukanda u għandhom jaslu lura Malta fuq ajruplan ieħor tal-Air Malta. L-ajruplan qiegħed jissewwa u mistenni jasal Malta llum waranofsinhar. Konsegwenza ta’ din il-ħsara, ittardjat it-titjira tal-Air Malta għal Manchester. Kelliem għal-linja nazzjonali tal-ajru qal li l-kumpanija tagħti importanza assoluta għas-sigurtà tal-passiġġieri u l-ekwipaġġ u skużat ruħa mal-klijenti tagħha għal kull inkonvenjenza kkawżata minn ċirkostanzi li ma kellhiex kontroll fuqhom.